
Prototype-based image classification with wavelets/Prototípus-alapú képfeldolgozás waveletekkel

Kulcsszavak: wavelet, prototípus, képosztályozás, magyarázhatóság
A biztonságkritikus területeken nagy szükség van az átlátható döntésekre, ahogy a mesterséges intelligenciát használó rendszerek egyre szélesebb körben terjednek el. Amennyiben képeket szeretnénk osztályozni, fontos, hogy vizuális bizonyítékot kapjunk egy adott döntés felülértékeléséhez.
A prototípus-alapú rendszerek a bemeneti kép értelmezhető reprezentációira, úgynevezett prototípusokra alapozva hozzák meg döntéseiket. A prototípusok a döntéshozó rendszer strukturális részét képezik. A képek jellemzőinek kivonása waveletek segítségével történik. A wavelet egy komplex és robusztus matematikai eszköz, melyet nem kell tanulni, az általa kivont jellemzővektorok lesznek továbbítva a prototípusok felé.
Nagy hangsúlyt fektettünk a rendszer értelmezhetőségére és teljesítményére. A waveletek beépítése a tanulható paraméterek lényeges csökkenését eredményezi, ami alacsonyabb memóriafogyasztáshoz vezet. A waveletek emellett bijekciót képeznek a bemeneti tér és a jellemzővektorok tere között, ami hatékony módja a prototípusok vizualizálásának. A vizualizált prototípusok az utolsó réteg súlyaival kiegészítve betekintést nyújtanak a döntéshozatali folyamatba. Modellünk továbbra is nagymértékben rugalmasan adaptálható, mivel egyedi méretű képekre alkalmazható.
A kísérleteinket orvosi adatokon végeztük, amelyek különböző emberi szöveteket ábrázoltak. A WaveProtoPNet architektúrával nagy osztályozási pontosságot sikerült elérni (92%), ami a bemeneti adatokon elérhető pontosságtól 6%-kal marad alul. Mindez úgy, hogy kevesebb memóriát igényel a tanulás, osztályozás és a modell tárolása, illetve a tanulásra fordított idő is csökkent.



